Döntöttek a stadion-milliárdokról
Jövőre 12 milliárd jut 26 stadion fejlesztésére.
Kapcsolódó cikkek

-   Újabb 21 milliárd a stadionokra
-   Az új stadion 2015-re készülhet el
-   Újabb százmilliók a stadionra
-   Miskolcon is dől a lé

Gyorsan szeretnél értesülni a Rangadó.hu híreiről? Csatlakozz hozzánk! Klikk és like a Facebook-on!

A parlament 26 stadion fejlesztésére különített el pénzt a jövő évi költségvetésben a Nemzeti Stadionfejlesztési Program részeként.

A kormány által beterjesztett javaslat 12 milliárd forintot szán a program megvalósítására. A parlamenti szakbizottság ezt – egy hétfőn elfogadott – módosítóindítványban pontosította, tételesen felsorolva, hogy mely 26 – első- és másodosztályú csapatnak otthont adó – létesítmény fejlesztésére jut pénz jövőre.

A javaslat alapján a győri, a kaposvári, a kecskeméti, a paksi, a pápai és a békéscsabai stadion felújítására egyenként 560 millió forintot fordítanak. Ugyanennyi pénz jut a budapesti Szusza Ferenc Stadion és Hidegkuti-stadion fejlesztésére.

Félmilliárd forintot különítenek el a 2014-es költségvetésben a pécsi, a nyíregyházi és a zalaegerszegi, valamint a fővárosi Illovszky-stadion felújítására.

A legtöbb pénz, egyenként 600 millió forint a siófoki, a dunaújvárosi és a gyirmóti stadion fejlesztésére jut, míg a budapesti Bozsik Stadion, valamint az ajkai, a balmazújvárosi, a ceglédi, a kozármislenyi, a soproni, a szolnoki és a tatabányai létesítményekére 400-400 millió.

A mezőkövesdi stadion fejlesztésére 220 millió forintot, a szigetszentmiklósi és a kisvárdai futballpálya felújítására 120-120 millió forintot költenek, míg 95 millióból tartalékot képeznek.

A 2014-es költségvetés – amelyet várhatóan jövő kedden fogad el az Országgyűlés – az említett fejlesztéseken túl több stadionépítést is előirányoz. A debreceni stadion építésére 1,8 milliárd, a szombathelyiére 4,6 milliárd, a székesfehérváriéra 4,5 milliárd, a diósgyőriére 1,75 milliárd forintot különítenek el, míg a ferencvárosiéra 8,4 milliárd forintot.
Hírek